آوروپا لیگینده قروپ مرحله‌سی‌نین ایکینجی تورو باشا چاتیب.
"قالاتاسارای" کلوبو قروپدا ایلک سفر سیناغینا چیخیب.
ایستانبول تمثیلچی‌سی فرانسادا "مارسی"ین قوناغی اولوب. ایکی هفته اؤنجه ایتالیا "لاتزیو"سونو 1:0 حسابی ایله مغلوب ائدن فاتح تریمین یئتیرمه‌لری بو دفعه 1 امتیازلا کیفایتلنیب. بئله کی، گؤروش گل سوز باریش ایله باشا چاتیب.
قروپون دیگر موسابیقه سینده "لاتزیو" "لوکوموتیو"ا قالیب گلیب – 2:0. بو نتیجه‌لردن سونرا "قالاتاسارای" 4 امتیازلا تورنیر جدو‌لی‌نین ذیروه‌سینده‌کی یئرینی قورویوب. "لاتزیو"نون 3، "مارسی"ین 2، "لوکوموتیو"ین 1 امتیازی وار.
قئید ائدک کی، 3-جو تورون اویون‌لاری اوکتبرین 21-ده کئچیریله‌جک.
